
	Comisia pentru buget, finanţe şi bănci
	
	Bucureşti,        18.09.2006
Nr. 22/386


Biroul Permanent

al

Camerei  Deputaţilor

Vă înaintăm, alăturat, raportul înlocuitor asupra proiectului de Lege pentru completarea art. 3 al Legii nr. 32/1994 privind sponsorizarea, cu care comisia noastră a fost sesizată în fond cu adresa Biroului Permanent nr.  PL.X.472 din 15 mai 2006.
	PREŞEDINTE,

Mihai Nicolae Tănăsescu

	Comisia pentru buget, finanţe şi bănci
	
	Bucureşti,       18.09.2006
Nr. 386


RAPORT ÎNLOCUITOR
asupra proiectului de Lege pentru completarea art. 3 al 

Legii nr. 32/1994 privind sponsorizarea
Cu adresa nr. PL.X.472 din 15 mai 2006, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru completarea art. 3 al Legii nr. 32/1994 privind sponsorizarea.
La întocmirea raportului s-au avut în vedere avizul Consiliului Legislativ, avizul negativ al Comisiei pentru politică economică, reformă şi privatizare, avizul Comisiei juridice, de disciplină şi imunităţi, precum şi punctul de vedere al Guvernului.
Prezentul proiect de Lege are ca obiect de reglementare modificarea şi completarea Legii nr. 32/1994 privind sponsorizarea în sensul instituirii interdicţiei de sponsorizare de către instituţii şi autorităţi publice de stat, precum şi de către societăţi comerciale cu capital de stat a activităţilor cu capital de stat a activităţilor cu caracter lucrativ. 
În urma dezbaterilor în şedinţa Camerei Deputaţilor din 12.09.2006 s-a hotărât restituirea raportului asupra proiectului de Lege la comisiei în vederea reexaminării. 

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor: domnul senator Marius Matrinescu, în calitate de autor al proiectului de lege.
La lucrările comisiei au participat 20 deputaţi, din totalul de 26 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 4 mai 2006.

Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma reexaminării proiectului de Lege pentru completarea art. 3 al Legii nr. 32/1994 privind sponsorizarea, în şedinţa din data de 13.09.2006, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


Consilier parlamentar:
Bărdiţă Mariana
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Senat
	Amendament propus
	Motivare

	1.
	LEGE

pentru completarea art. 3 al Legii nr. 32/1994 privind sponsorizarea
	Nemodificat 
	

	2.
	ARTICOL UNIC.- La art. 3 al Legii nr. 32/1994 privind sponsorizarea, publicată în Monitorul Oficial al României, Partea I, nr. 129 din 25 mai 1994, cu modificările şi completările ulterioare, se introduce un alineat nou, alin. (2), cu următorul cuprins:
„(2) Instituţiile şi autorităţile publice, societăţile comerciale cu capital majoritar de stat şi regiile autonome nu pot efectua activităţi de sponsorizare având ca beneficiari persoane fizice autorizate să desfăşoare activităţi cu scop lucrativ, asociaţii familiale cu scop lucrativ şi persoane juridice cu capital privat.”
	Nemodificat
Alineatul (2) va avea următorul cuprins:

„(2) Instituţiile şi autorităţile publice, societăţile comerciale cu capital majoritar de stat şi regiile autonome nu pot efectua activităţi de sponsorizare având ca beneficiari persoane fizice şi asociaţii familiale care îşi desfăşoară activitatea conform Legii nr. 300/2004 privind autorizarea persoanelor fizice şi a asociaţiilor familiale care desfăşoară activităţi economice în mod independent, precum  şi societăţi comerciale                      cu capital privat.”
Autor:

- domnul deputat Erdei Doloczki Istvan – Grupul Parlamentar  UDMR
	Pentru punerea de acord cu legislaţia existentă.

